open-index/open-wikipedia-markdown huggingface dataset:
Yleisurheilu kesäolympialaisissa 2008 – naisten kiekonheitto

**Naisten [[kiekonheitto]] [[Kesäolympialaiset 2008|kesäolympialaisissa 2008]]** käytiin 15. &ndash; 18. elokuuta Pekingin olympiastadionilla. Karsintarajat kilpailuun olivat 61 m (A-raja) ja 59 m (B-raja). 

## Mitalit

## Ennätykset

**Ennätykset ennen kilpailua olivat seuraavat:**

Kilpailussa ei tehty uusia ennätyksiä.

## Tulokset

### Karsinta

Kaikki yli 61,50 metriä heittäneet tai vähintään 12 urheilijaa finaaliin. 

### Finaali
Fork in the Road

**Fork in the Road** on Neil Youngin albumi, joka julkaistiin 7. huhtikuuta 2009. Albumin inspiraationa on ollut Youngin ja mekaanikko Jonathan Goodwinin Lincvolt Project, jonka päämääränä on muuntaa Youngin vuoden 1959 Lincoln Continental kulkemaan vaihtoehtoisella energialla.

## Kappaleet
Kaikki kappaleet Neil Youngin.

#
#
#
#
#
#
#
#
#
#

## Kokoonpano
* Neil Young – kitara, laulu
* Ben Keith – kitara, laulu, kosketinsoittimet
* Anthony Crawford – kitara, laulu, kosketinsoittimet
* Pegi Young – laulu
* Rick Rosas – bassokitara
* Chad Cromwell – rummut

## Arvostelut
* AllMusic: 
* Blender: 
* Robert Christgau: 

## Lähteet

## Aiheesta muualla
* Tomi Nordlund: Autoilurockia – kirjaimellisesti. Rumba 24.4.2009.
* ''Fork in the Road'' discogs.com -sivustolla
Charles Payraudeau

**Benjamin Charles Marie Payraudeau** (1798–1865) oli ranskalainen eläintieteilijä.

Payraudeau oli Jean-Baptiste Lamarckin seuraaja Pariisin Muséum National d'Histoire Naturellen professorina. Vuosina 1824–1825 hän perehtyi Korsikan luontoon ja kuvaili 71 uutta nilviäislajia.

Payraudeau nimesi linnuista välimerenlokin (*Larus audouinii*) ja karimetson alalajin *Phalacrocorax aristotelis desmarestii*.

Vuonna 1868 perustettiin La Chaize-le-Vicomteen *Le Musée Charles Payraudeau*, jossa on esillä osa Payraudeaun kokoelmista.

## Teoksia ja kirjoituksia
* *Catalogue descriptif et méthodique des annelides et des mollusques de l'ile de Corse*. Béchet & Tastu, Pariisi 1826.
* *Description de deux espèces nouvelles d'oiseaux, appartenant aux genres Mouette et Cormoran*. Annales de Sciences Naturelles. Pariisi 1826.

## Aiheesta muualla
* Le Musée Charles Payraudeau
Michiganin osavaltionyliopisto

**Michiganin osavaltionyliopisto** (**Michigan State University**, **MSU**) on vuonna 1855 perustettu yliopisto East Lansingissa, Michiganissa, Yhdysvalloissa. Siellä opiskeli vuonna 2017 50&nbsp;019 opiskelijaa, joka teki opistosta Yhdysvaltojen kahdeksanneksi suurimman. Opetushenkilökuntaa yliopistossa oli samaan aikaan 5 666 henkilöä.

Michiganin osavaltionyliopisto tarjoaa myös korkeimman NCAA-tason yliopistourheilua. Yliopiston joukkueita kutsutaan nimellä *Spartans*.

## Lähteet
O2-Jyväskylä

| naisten_sarjataso = Inssi-divari
| naisten_päävalmentaja = Jere Pietarinen
| pattern_la1 = 
| pattern_b1 = 
| pattern_ra1 = 
| pattern_s1 = 
| leftarm1 = ff7f00
| body1 = ff7f00
| rightarm1 = ff7f00
| shorts1 = 000000
| socks1 = ff7f00
| pattern_la2 = 
| pattern_b2 = 
| pattern_ra2 = 
| pattern_s2 = 
| leftarm2 = 000000
| body2 = 000000
| rightarm2 = 000000
| shorts2 = 000000
| socks2 = 000000
}}

**O2-Jyväskylä** on 2001 perustettu jyväskyläläinen salibandyn erikoisseura. Seuran perustivat Juha Hirvonen, Kari Ritvanen ja Risto Häkkinen. Seuran miesten edustusjoukkue nousi kaudeksi 2017–2018 maan toiseksi korkeimmalle sarjatasolle Divariin.  Kaudella 2026-2027 seuran miesten edustusjoukkue pelaa F-liigassa. Naisten edustusjoukkue pelaa kaudella 2026-2027 Inssi-divarissa. Seuralla on myös aikuisissa miesten kakkosjoukkue. Seuran puheenjohtajana toimii Jaakko Andersson. O2-Jyväskylä tarjoaa myös junioritoimintaa tytöille ja pojille.

## Historia
Miesten edustusjoukkue aloitti toimintansa Salibandyliiton alaisissa sarjoissa kaudella 2001–2002. Se aloitti II-divisioonasta ja onnistui heti ensimmäisellä kaudellaan nousemaan I-divisioonaan. Parhaiten joukkue on menestynyt kausilla 2002–2003 ja 2003–2004, jolloin se molempina kausina sijoittui miesten I-divisioonan itälohkon kolmannelle sijalle. Kaikkiaan joukkue pelasi I-divisioonassa neljä kautta, kunnes se putosi takaisin II-divisioonaan, jossa joukkue on siitä lähtien pelannut. Kaudella 2025-2026 O2-Jyväskylän miesten joukkue voitti Inssi-divarin runkosarjan ylivoimaisesti. Pudotuspeleissä O2 pelasi puolivälierissä Pirkkalan Pirkkoja vastaan. O2 voitti sarjan voitoin 3-1. Välierissä vastaan asettui Kokkolan Nibacos ja tämän sarjan O2 vei puhtaasti voitoin 3-0. Inssi-divarin superfinaalissa O2 pelasi Porin Karhuja vastaan. O2 voitti superfinaalin lukemin 5-2 ja täten nousee kaudeksi 2026-2027 F-liigaan.

Kaudella 2007–2008 *Jyväskylän Tahdon* miesten joukkueen toiminta siirtyi O2-Jyväskylän alaisuuteen. Joukkue aloitti nimellä *O2 II* V-divisioonassa ja onnistui heti ensimmäisellä kaudellaan nousemaan sarjatasoa ylemmäs. Seuraava kausi kuitenkin päättyi joukkueen putaoamiseen takaisin V-divisioonaan. Kaudeksi 2010-2011 O2 II nousi takaisin IV-divisioonaan.

Kaudella 2008-2009 seuraan liittyi myös *Jyväskylän Tahdosta* naisten joukkue. Joukkue pelasi ensimmäisellä kaudellaan II-divisioonaa ja pääsi kauden päätteeksi karsimaan paikasta I-divisioonaan, mutta hävisi karsinnoissa NST:n naisten kakkosjoukkueelle suoraan kahdessa ottelussa.

## Lähteet

## Aiheesta muualla
* Seuran kotisivut
Ferdinando Arborio Gattinara di Breme

**Ferdinando Arborio Gattinara di Breme** (30. huhtikuuta 1807 Milano - 21. tammikuuta 1869 Firenze) oli italialainen eläintieteilijä.

Breme oli hyönteistieteilijä, joka tutki etenkin kovakuoriaisia (*Coleoptera*) ja päiväperhosia (*Diptera*). Linnuista hän nimesi kaitanokkalokin (*Larus genei*) vuonna 1839.

Breme toimi Ranskan hyönteistieteellisen seuran (*Société entomologique de France*) puheenjohtajana 1844.

## Teoksia
* *Essai Monographique et Iconographique de la Tribu des Cossyphides*. Lacheze, Pariisi 1842.
* *Note sur le genre Ceratitis de Macleay*. Ann. Soc. Entomol. de France 11: 183-90 (1842).

## Lähteet

## Aiheesta muualla
* Di Bremen lyhyt elämäkerta . Senato della Repubblica
Sébastien Lareau

**Sébastien Lareau** (s. 27. huhtikuuta 1973 Montreal, Quebec, Kanada) on kanadalainen entinen tennispelaaja sekä olympiavoittaja.

Urallaan (1991-2001) hän voitti yhteensä 17 nelinpelin turnausta, sisältäen kultamitalin 2000 kesäolympialaisissa sekä yhden Grand Slam-turnausvoiton Yhdysvaltain avoimissa 1999.

## Ura

11. lokakuuta 1999 Lareau saavutti uransa korkeimman sijoituksensa nelinpelissä, neljäs. Kaksinpelissä hänen korkein sijoituksensa on 76. Tämän hän saavutti 17. huhtikuuta 1995.

Ensimmäisen ATP-kiertueen nelinpelin turnauksensa Lareau voitti 1. toukokuuta 1995 Etelä-Koreassa yhdysvaltalaisen Jeff Tarangon parina. 13. syyskuuta 1999 hän voitti uransa ainoan Grand Slam-turnauksensa Yhdysvaltain avoimissa parinaan yhdysvaltalainen Alex O'Brien.

Hänen uransa viimeiseksi jäänyt nelinpelin turnausvoitto tuli Sydneyn kesäolympialaisista vuonna 2000, jolloin hän otteli kanadalaisen Daniel Nestorin parina.

Lareau lopetti uransa vuonna 2003.

## Turnausvoitot (17)

### Nelinpelit (17)
s= sisäkenttä

## Lähteet

## Aiheesta muualla
*ATP-kiertueen sivujen pelaajaprofiili
Ruutuperhonen

**Ruutuperhonen** (*Melanargia galathea*) on täpläperhosten heimoon ja heinäperhosten alaheimoon kuuluva suurehko päiväperhonen.

## Koko ja ulkonäkö
Ruutuperhonen on melko vaatimattoman värinen päiväperhonen, jonka siipien kärkiväli on 4&ndash;5&nbsp;cm. Laji on helppo tunnistaa ja sen siipien yläpinta on suklaanruskean ja valkoisen kirjoma. Myös siipien alapinta on vaaleita ja ruskeita alueita, mutta etenkin takasiivissä on nähtävissä rivi silmätäpliä. Päiväperhosille tyypilliseen tapan lepäävä perhonen pitää siivet vastakkain vartalon päällä.

(MHNT) Melanargia galathea - Foret de Bouconne, France - male dorsal.jpg|♂  
(MHNT) Melanargia galathea - Foret de Bouconne, France - male ventral.jpg|♂ △
(MHNT) Melanargia galathea - Tarabel, France - female dorsal.jpg|♀ 
(MHNT) Melanargia galathea - Tarabel, France - female ventral.jpg|♀ △


## Levinneisyys ja lentoaika
Ruutuperhosen levinneisyysalue ulottuu Pohjois-Afrikasta Euroopan etelä- ja keskiosiin sekä Kaukasukselle ja Pohjois-Iraniin. Pohjoisessa lajia tavataan ainakin tilapäisesti Baltiassa, Tanskasta on epävarmoja havaintoja.

Suomessa lajista on tavattu yksi yksilö, joka on kerätty 1950-luvulla. Nykyisin tätä havaintoa ei pidetä kuitenkaan luotettavana Viime vuosina muutamia yksilöitä tiedetään tulleen Suomeen laivarahtien ja muun liikenteen mukana. Vaikka kyseessä ei ole kotimainen laji, ruutuperhonen on kuulunut Luonnontieteellisen keskusmuseon päiväperhosseurantaan.

Laji on esiintymisalueellaan erittäin yleinen. Tyypillisenä heinäperhosena se ei kuitenkaan liiku pitkiä matkoja ja esiintymisalueen raja on jyrkkä. Täysikasvuisten perhosten lentoaika alkaa kesäkuun lopulla ja jatkuu elokuuhun.

## Elinympäristö ja elintavat
Ruutuperhonen elää niityillä. Naaraat munivat munat syksyllä ja kuoriutuvat toukat siirtyvät heti talvilevolle ja aloittavat ruokailun vasta seuraavana keväänä.

## Ravintokasvi
Toukat syövät useita heinäkasveja (*Poaceae*), kuten timotei (*Phleum pratense*), nadat (*Festuca*), lehtolusteet (*Brachypodium*) ja villivehnät (*Elymus*). Aikuiset perhoset vierailevat kukilla.

## Katso myös
*Ruutumittari &ndash; Hieman samannäköinen, Suomessa hyvin yleinen perhoslaji.

## Lähteet
Marina Genda

**Marina Genda** (oik. Marina Kakitsu) (s. 9. tammikuuta 1989) on Shanadoo-yhtyeen keulakuva.

## Ura
Marina aloitti uransa Shanadoo-yhtyeen ohessa. Hän pääsi yhtyeen keulakuvaksi. Marina on julkaissut Shanadoon kanssa kaksi albumia. Marina on tehnyt Shanadoon kanssa kappaleet *Hypnotized*, *King kong*, *Bonjour tristesse*, *Japanese boy*, *Guilty of love*, *Think about the omen* ja *Konnichiwa*. Shanadoo julkaisi vuonna 2009 viidennen albuminsa *Lauch Party!!!*
Tereapii Tapoki

**Tereapii Tapoki** (s. 19. huhtikuuta 1984 Oiretumu) on cookinsaarelainen yleisurheilija, joka kilpailee kiekonheitossa, kuulantyönnössä ja keihäänheitossa. Kiekonheitossa hän on kilpaillut kahdesti olympialaisissa, Ateenassa 2004 ja Pekingissä 2008, mutta hän karsiutui kummallakin kerralla. Tapokilla on maansa ennätys sekä kiekonheitossa, kuulantyönnössä että keihäänheitossa. 

## Ennätykset
* Kiekonheitto: 57,61
* Kuulantyöntö: 14,96
* Keihäänheitto: 45,06

## Lähteet
* Tereapii Tapoki IAAF:n sivuilla 

### Viitteet
Adel Taarabt

**Adel Taarabt** (, s. 24. toukokuuta 1989 Fès) on marokkolainen jalkapalloilija. Hänellä on myös Ranskan kansalaisuus. Hän edustaa Portugalin pääsarjassa pelaavaa Benficaa.

## Seurajoukkueura
Taarabt on edustanut ranskalaista RC Lensia. Tammikuussa 2007 Taarabt siirtyi Lensista lainalle Tottenhamiin. Kesällä 2007 tuli siirrosta pysyvä.

Maaliskuussa 2009 Taarabt kävi lainassa Mestaruussarjan Queens Park Rangersissa. Kesällä 2009 Taarabt oli siirtymässä lainalle Espanjan Primera Divisióniin paluun tehneeseen Malagaan, mutta siirron kariuduttua Taarabt siirtyi kaudeksi lainalle QPR:ään, jossa hän oli viimeksi toukokuussa ollut lainalla. Lainasta tuli pysyvä siirto elokuussa 2010.

Taarabt valittiin kaudella 2010–2011 Englannin jalkapalloliigan kauden pelaajaksi.

Kaudella 2011–2012 Taarabt'ilta odotettiin paljon, mutta etenkään alkukaudesta Taarabt ei saanut onnistumisia Valioliigassa. Taarabt teki avausmaalinsa Valioliigassa 31.3.2012 ottelussa QPR–Arsenal.

## Maajoukkueura
Taarabt on edustanut Ranskaa poikien ikäluokissa U-16, U-17 ja U-18, mutta päätti edustaa aikuisten tasolla isänsä synnyinmaata Marokkoa. Hän pelasi ensimmäisen maaottelunsa Marokon paidassa 11. helmikuuta 2009 Tšekkiä vastaan pelatussa harjoitusottelussa. Ensimmäisen maalinsa Taarabt teki 31. maaliskuuta 2009 harjoitusottelussa Angolaa vastaan.

Taarabt valittiin ensimmäisiin arvokisoihinsa vuoden 2012 Afrikan-mestaruuskisoihin, jossa hänellä oli vaihtopelaajan rooli. Marokon kisat päättyivät kuitenkin alkulohkoon.

## Yksityiselämä
Taarabt syntyi Marokossa, Fèssä, jostä hän muutti perheineen Ranskaan oltuaan yhdeksän kuukauden ikäinen.

## Lähteet
*

### Viitteet

## Aiheesta muualla
* Taarabtin profiili Tottenhamin virallisilla verkkosivuilla
Eintracht Braunschweig

**Braunschweiger Turn- und Sportverein Eintracht von 1895** eli **Eintracht Braunschweig** on braunschweigilainen jalkapalloseura. Joukkue on voittanut kerran Saksan mestaruuden 1967. Kaudella 2022/23 seura pelaa 2. Bundesliigassa.

## Lähteet
Alex Hoover

**Alex Hoover** (s. 10. kesäkuuta 1990) on yhdysvaltalainen näyttelijä, joka on näytellyt muun muassa *[[Kauniit ja rohkeat|Kauniissa ja rohkeissa]]* kaksossiskonsa Allisonin kanssa Ridge ja Taylor Forresterin kaksostyttöjä Phoebe ja Steffy Forresteria, joista Alex oli ensimmäisenä mainitun roolissa. Hän on näytellyt myös televisiosarjassa *[[Ned's Declassified]]*.

## Aiheesta muualla
*
Cecil Green (kilpa-autoilija)

**Cecil Green** (30. syyskuuta 1919 Dallas Texas – 29. heinäkuuta 1951 Winchester Indiana) oli yhdysvaltalainen Indianapolis 500 -kuljettaja. Hän osallistui Indianapolis 500:een kahdesti kausilla 1950–1951. Hän ajoi neljänneksi vuoden 1950 kilpailussa saavuttaen 3 pistettä.

Green voitti 34 kilpailua AAA-sarjassa vuosina 1948–1950 Oklahomassa, Missourissa ja Teksasissa. Hän voitti seitsemällä eri Offenhauserin autolla. Green menehtyi aika-ajoissa vuonna 1951 Winchester Speedwayllä Winchesterissä, Indianassa. Onnettomuus tunnetaan nimellä "Musta sunnuntai".

Green valittiin vuoden 2003 National Midget Auto Racing Hall of Fameen.

## Lähteet
Jamie O’Hara

**Jamie O'Hara** (s. 25. syyskuuta 1986) on englantilainen jalkapalloilija. Hän on pelipaikaltaan keskikenttäpelaaja.

O'Hara murtautui Tottenhamin edustusjoukkueeseen joulukuussa 2007. Kausi 2007-08 oli unelmien kausi O'Haralle, joka oli liittynyt Tottenhamin nuorisoakatemiaan vuonna 2003. Hän esiintyi 25 kertaa yhteensä kaikki kilpailut mukaan laskettuna. Kauden aikana hän nousi myös Englannin alle 21-vuotiaiden maajoukkueeseen. Kauden päätteeksi O'Hara valittiin seuran vuoden nuoreksi pelaajaksi. Kausi oli myös Tottenhamille onnistunut, sillä seura voitti Englannin liigacupin kauden aikana.

O'Hara jatkoi kehitystään kaudella 2008-09 pelaamalla 28:ssa ottelussa ja tekemällä 4 maalia. Tottenhamin kauden huipennuksessa Englannin liigacupin finaalissa, Wembleyllä, O'Hara epäonnistui rangaistuspotkussa Manchester Unitedia vastaan. Tottenham hävesi finaalin lopulta.

## Ura maajoukkueessa

Poikien tasolla maajoukkueessa Jamie O'Hara on edustanut Englannin alle 16-vuotiaita, alle 17-vuotiaita ja alle 18-vuotiaita. Nuorten tasolla O'Hara on edustanut Englannin alle 21-vuotiaiden jalkapallomaajoukkuetta. Hän ei ollut kuitenkaan mukana Jalkapallon alle 21-vuotiaiden Euroopan-mestaruuskilpailuissa 2009, vaikka olisi ollut vielä edustuskelpoinen ikänsä puolesta.

## Lähteet

## Aiheesta muualla
* O'Haran profiili Tottenhamin virallisilla verkkosivuilla
Maksamadot

**Maksamadot** on yleisnimitys joukolle laakamatojen pääjaksoon (Platyhelminthes) ja siellä tiehytmatojen luokkaan (Trematoda) kuuluvia eläimiä. Ne eivät muodosta erillistä taksonomista ryhmää, vaan yhdistävänä tekijänä on tapa elää loisina nisäkkäiden maksassa ja sappitiehyissä.

Ravinnokseen maksamadot nauttivat isäntäeläimen verta. Naaras lisääntyy neitseellisesti ja laskee munansa sappinesteeseen, mistä ne päätyvät suolistoon ja poistuvat ulosteen mukana. Diagnoosi tehdään etsimällä madon munia ulosteesta. Loistartunta tulee toukkia sisältävän juomaveden, kasvisten tai raa’an maksan syömisen seurauksena.

Ihmisillä maksamadot ovat paikoin yleisiä. Erityisesti nauta, lammas ja vuohi ovat merkittäviä *[[Fasciola]]*-suvun matojen isäntiä.

Maksamatojen arvellaan altistavan ainakin sappitiesyövälle.

## Lajeja

**[[Clonorchis sinensis]]*
**[[Dicrocoelium dendriticum]]*
**[[Fasciola hepatica]]*
**[[Fasciola gigantica]]*
**[[Opisthorchis felineus]]*
**[[Opisthorchis viverrini]]*

## Lähteet
Hüseyin Avni pašša

**Hussein Avni pašša** (, n. 1820 Gelendost, Turkki – 15. kesäkuuta 1876 Istanbul, Turkki) oli turkkilainen kenraali, kuvernööri ja valtiomies, joka toimi Osmanien valtakunnan suurvisiirinä. 

Hussein Avni pašša syntyi pienessä kylässä Ispartan maakunnassa vuosien 1819–1821 aikana. Hän kävi koulun Istanbulissa ja liittyi armeijaan 1837. Hän yleni tasaista vauhtia. Vuonna 1858 hän oli jo kenraali ja toimi upseerikoulun johtajana. Heinäkuussa 1863 hänet nimitettiin 1. armeijan komentajaksi.

Hussein oli mukana tukahduttamassa saaren itsenäisyyttä ajavaa kapinaa Kreetalla 1866. Seurauksena hän toimi Kreetan kuvernöörinä 1867–1868. Manner-Turkissa hän toimi Aydınin maakunnan kenraalikuvernöörinä 1872. 

Hussein Avni pašša oli suurvisiirin virassa 15. helmikuuta 1874 – 26. huhtikuuta 1875. Myöhemmin hän toimi sotaministerinä ja oli johtohahmoja vallankaappauksessa, jossa sulttaani Abdülaziz I suistettiin vallasta ja korvattiin Murat V:llä 30. toukokuuta 1876. Hän kuoli verisessä Çerkes Hasanin välikohtauksessa kaksi viikkoa myöhemmin. 15. kesäkuuta turkin armeijan upseeri Hasan tunkeutui taloon, jossa Turkin hallitus piti kokousta ja surmasi Hussein Avni paššan lisäksi ulkoministeri Reşit paššan. Ampumavälikohtauksessa kuoli kahden ministerin lisäksi viisi virkamiestä ja kahdeksan haavoittui.

## Lähteet
Paul Goldsmith

**Paul Edward Goldsmith** (2. lokakuuta 1925 Parkersburg, Länsi-Virginia – 6. syyskuuta 2024) oli yhdysvaltalainen Indianapolis 500-, NASCAR- ja moottoripyöräkuljettaja. Hän osallistui Indianapolis 500:een kuudesti kausilla 1958–1964, joista vuodet 1958–1960 kuuluivat myös Formula 1-sarjaan. Hän saavutti yhteensä yhden palkintosijan (vuoden 1960 Indianapolis 500-kilpailu) ja 6 MM-pistettä.

Goldsmith kilpaili AMA-moottoripyöräsarjoissa 1940-luvun lopusta 1950-luvun puoliväliin. Hän voitti ensimmäisen kerran vuonna 1952 Milwaukee Milella Harley Davidsonilla. Hänen kuuluisin voittonsa on vuoden 1953 Daytona 200 -kilpailun voitto. Hän voitti sadan mailin kilpailun Langhornessa samana vuonna saaden vuoden tunnetuin ajaja -palkinnon saavutuksistaan. Vuonna 1954 Goldsmith voitti Charity Newsies -kilpailun Columbuksessa Ohiossa. Hän otti viimeisen voittonsa vuonna 1955 Scherervillessä, Indianassa. Hän siirtyi Stock car -sarjaan tämän jälkeen.

Goldsmith kilpaili NASCAR-sarjassa vuosina 1956–1969 saavuttaen 9 voittoa ja 8 paalupaikkaa ollen top 10 joukossa 59 kertaa. Hän oli parhaimmillaan viides vuoden 1966 Grand National cupissa. Goldsmith voitti myös viimeisen Daytona Beach Road Coursen kilpailun vuonna 1958. Hän on ainoa kuljettaja, joka on voittanut kyseisen kilpailun moottoripyörällä ja Stock carilla.
Hän voitti USAC-sarjan mestaruuden vuonna 1961 ja 1962.

## Lähteet
Paimion yritys

**Paimion yritys** on vuonna 1959 perustettu, Paimiossa Varsinais-Suomessa toimiva urheiluseura. Seura on erikoistunut etenkin lentopallon ja sulkapallon kilpailu- ja harrastustoimintaan. 

## Lähteet

## Aiheesta muualla
*
Tie (täsmennyssivu)

**Tie** tarkoittaa seuraavia asioita:

* Tie, maastoon rakennettu tai luonnonvarainen kulkuväylä
* *[[Tie (romaani)|Tie]]*, Cormac McCarthyn romaani vuodelta 2006
* *[[Tie (elokuva)|Tie]]*, McCarthyn romaaniin perustuva elokuva vuodelta 2009
* ”Tie”, Viikatteen kappale
* TIE-hävittäjä, Tähtien sota -elokuvissa esiintyvä lyhyen matkan tähtihävittäjä
* *[[La Strada – Tie]]*, italialainen elokuva vuodelta 1954.
* Tie, amerikkalainen uskonnollinen yhteisö
* Tie, sukunimenä:
** Esko Tie (1928–2002), suomalainen jääkiekkoilija
IK Myran

**IK Myran** on vuonna 1921 perustettu, Kruunupyyn Alavetelistä kotoisin oleva urheiluseura, jolla on toimintaa muun muassa jalkapallossa, futsalissa, triathlonissa, hiihdossa, yleisurheilussa, suunnistuksessa  ja frisbeegolfissa. Seura on ruotsinkielinen.

Jalkapallossa IK Myranin naisten edustusjoukkue voitti kaudella 2018 Naisten Ykkösen ja nousi kaudeksi 2019 Naisten Liigaan. IK Myran putosi Naisten Liigasta kauden 2019 päätteeksi. Joulukuussa 2020 seura luopui seuraavan kauden sarjapaikastaan Naisten Ykkösessä. Miesten edustusjoukkue pelaa Keski-Pohjanmaan piirin Kolmosessa.

## Lähteet

## Aiheesta muualla
* IK Myran
Kuusamakiitäjä

**Kuusamakiitäjä** (*Hemaris fuciformis*) on keskikokoinen, päivällä lentävä kiitäjäperhoslaji.

## Koko ja ulkonäkö
Yleisvaikutelmaltaan kuusamakiitäjä muistuttaa kimalaista. Perhosen ruumis on kellertävän karvan peittämä ja takaruumissa on leveähkö punaruskea poikkiraita. Takaruumiin kärjessä on musta tupsu, joka on keskeltä keltainen. Siivet ovat laajalti läpinäkyvät, etusiivessä on punaruskea keskitäplä ja sekä etu- että takasiipien ulkoreunassa leveä punaruskea reunus. Siiven tyvestä suuntautuu siipisuoni keskitäplän keskelle. Siipiväli 37&ndash;48&nbsp;mm. Sukupuolet erottaa helpoimmin tuntosarvista, jotka ovat koiraalla selvästi pitemmät ja paksummat.

Toukka on vihreä ja sen peräpäässä on sininen piikki. Myöhemmässä vaiheessa toukan sivuille ilmestyy punaiset laikut. Täysikasvuisena toukalla on pituutta 40&ndash;45&nbsp;mm.


Hemaris fuciformis MHNT dos.jpg|♂
Hemaris fuciformis MHNT ventre.jpg|♂ △
Hemaris fuciformis - MHNT CUT 2010 0 510 - Dordogne France - female ventral.jpg| ♀ 
Hemaris fuciformis - MHNT CUT 2010 0 510 - Dordogne France -female dorsal.jpg|♀ △


## Levinneisyys ja lentoaika
Kuusamakiitäjää tavataan Pohjois-Afrikan Atlasvuorilta ja Iberian niemimaalta Etelä- ja Keski-Euroopan poikki Keski-Aasiaan ja Etelä-Siperiaa pitkin Venäjän kaukoitään. Suomessa laji on melko harvinainen ja levinneisyysalue painottuu Etelä-Suomeen ja Keski-Suomen itäosiin. Lännessä se on jonkin verran harvinaisempi. Lentoaika Suomessa ulottuu toukokuun lopulta heinäkuun alkuun selvän huipun ollessa kesäkuun alussa.

## Elinympäristö ja elintavat
Useimmista kiitäjälajeista poiketen kuusamakiitäjä on aktiivinen päivisin ja erityisesti aurinkoisina aamupäivinä. Iltapäivällä laji liikkuu harvemmin. Perhonen käy ahkerasti kukilla ja pyrkii liikkumaan metsänreunan suuntaisesti vältellen aukeita niittyjä. Lajin voi kuitenkin tavata myös puistoissa ja puutarhoissa. Kukalla käydessään se ei laskeudu vaan lentää paikoillaan ja pysyy yhdellä kukalla vain muutaman sekunnin. Häirittynä perhonen lentää salamannopeasti karkuun.

Naaras munii noin 100 munaa, jotka se asettaa lehtien alapinnoille yksitellen ja suosii pensaita, jotka kasvavat lähellä metsänreunaa tai aukkopaikkaa. Naaras välttelee sekä syvällä varjossa että suorassa paisteessa kasvavia pensaita. Toukat kuoriutuvat noin viikon kuluttua, piilottelevat enimmäkseen lehtien alapinnoilla eivätkä liiku kovin paljon. Ne ruokailevat pääasiassa öisin. Häirittynä toukka pudottautuu maahan. Toukat ovat täysikasvuisia elokuussa ja koteloituvat maahan karikkeen sekaan. Kotelo talvehtii. Aikuiset perhoset kuoriutuvat koteloistaan varhain aamulla.

## Ravintokasvi
Ravintokasveina toimivat pääasiassa erilaiset kuusamat (*Lonicera*) sekä lumimarja (*Symphoricarpus albus*).

## Lähteet

## Aiheesta muualla

* Suomen Perhoset: Kuusamakiitäjä
Christopher Moody

**Christopher Moody** (1694 - 1722) oli 1700-luvulla toiminut merirosvo.

## Christopher Moodyn lippu
Christopher Moodyn merirosvolipussa, kuten monissa tuonaikaisissa hautakivissäkin, tiimalasilla on siivet muistuttamassa hyökkäysten kohteille, että elinaika on pian loppumassa.

## Lähteet
*
Skiffle

**Skiffle** on folkmusiikin alalaji. Skiffle on vahvasti jazz-, blues- ja kantrivaikutteista. Skifflessä on usein halvoista ja yleisistä rakennusaineista rakennettavia soittimia, kuten pyykkilauta, ruukku, kazoo (usein kammasta ja paperista tehtävä), saha, teelaatikosta tehty basso ja sikarilaatikosta tehtävät kitara, banjo tai viulu, tosin kitara ja banjo ovat usein myös tavallisista rakennusaineista tehtyjä. Skiffle oli suosituimmillaan 1920–1940-luvuilla Yhdysvalloissa sekä 1950-luvulla Isossa-Britanniassa.

Beatmusiikki, brittiläinen blues ja rock sekä uuden aallon folk-musiikki ovat saaneet vaikutteita skiffleyhtyeistä. Samoin  monet kuuluisat brittiläiset muusikot kuten The 
Beatlesin Ringo Starr. 

## Suomalaisia skiffletapahtumia
Hankasalmen asemalla järjestettävä Kihveli Soikoon on maailman ainut vuosittainen monipäiväinen skifflemusiikkitapahtuma.
Kaustisella järjestettiin vuonna 2010 ITE-soitintapahtuma, jossa esiintyi useampi skiffle-henkinen orkesteri, kuten Purkkiorjat, Cleaning Women ym.

## Skiffleartisteja ja -yhtyeitä
* Lonnie Donegan
* The Quarrymen
* Chas McDevitt
* Johnny Duncan
* The Vipers
* Jimmy O' Bryant
* Dan Burley
* Werner Bros.  
* Skiffle Kings 
* Purkkiorjat - rytminen kierto-orkesteri 
: Soitinrakentaja Jukka Mäkelä on valmistanut tyhjistä säilykepurkeista ja kierrätysmateriaaleista koko soitinperheen; kitara, viulu, mandoliini, quattro, banjo, kontrabasso, sähköbasso, qvintress. Purkkiorjat Rytminen kierto-orkesteri soittaa ainoastaan näillä Jukka Mäkelän valmistamilla soittimilla, poikkeuksena rumpali Nipa Mannisen itse tekemä rumpusetti (kuparijauhepurkki, laastipurkki, käymisastia, mansikkahillopurkki jne.

## Lähteet
Naapala

**Naapala** on kylä entissä Halikon kunnassa Salon kaupungissa. Kylä sijaitsee Halikon eteläosissa suunnilleen Metsäkonkolan ja Kaninkolan välissä ja käsittää muutaman maatilan. Kansanedustaja Pertti Hemmilä asuu Naapalassa.

Naapala on myöhäiskeskiaikainen uudisasutuskylä, josta on ensimmäinen maininta vuodelta 1469. Kylä on muodostunut Kokkilan läpi virtaavan puron alkulähteiden ympärille, ja alueen kaikki tasaiset maat on käännetty pelloiksi. Naapalan maatilat on rakennettu alueen mäkien rinteille. Kylässä on aina ollut vain yksi kantatila, jolle alkoi ilmestyä torppia 1700-luvusta lähtien. Isojako suoritettiin kylässä vuonna 1786. Vuonna 1926 valtaosa Naapalan torpista itsenäistyi. Sotien jälkeen kylään ei asutettu yhtään siirtoväkeä.

## Lähteet
L.A. Gigolo

**L.A. Gigolo** on David Mackenzien ohjaama amerikkalainen komediaelokuva vuodelta 2009. Ashton Kutcher esittää siinä viettelijää, joka varakkaiden naisten  avulla pyrkii kohottamaan elintasoaan.
Carolina Herrera

**Carolina Herrera** (alk. **María Carolina Josefina Pacanins y Niño**, 8. tammikuuta 1939 Caracas, Venezuela), markiisitar, on venezuelalainen muotisuunnittelija. Hänet on valittu useita kertoja maailman parhaimmin pukeutuvaksi naiseksi.

Yhdysvalloissa vuodesta 1981 asunut Herrera on suunnitellut vaatteita vuodesta 1980 lähtien. Hän suunnittelee ilta- ja hääpukuja sekä rennompia asuja. Hänen tyylilleen pidetään ominaisena virheetöntä ja kantajaansa imartelevaa räätälöintiä. Hän on suunnitellut vaatteita muun muassa Jacqueline Kennedylle, ja siitä alkoi hänen menestyksensä. Muita julkisuuden henkilöitä hänen asiakkainaan ovat Nicole Kidman, Shakira, Salma Hayek ja Renée Zellweger.

Hän on naimisissa Vanity Fairin toimittajan Reinaldo Herreran kanssa. Heillä on kaksi tytärtä, ja hänellä on aiemmasta avioliitostaan kaksi tytärtä.

## Lähteet

## Aiheesta muualla

*Carolina Herrera -sivusto
Pelimiehen painajainen

**Pelimiehen painajainen** () on Mark Watersin ohjaama romanttinen komedia vuodelta 2009. Sen päähenkilö on julkkisvalokuvaaja Connor Mead (Matthew McConaughey), joka rakastaa vapautta, hauskanpitoa ja naisia. Hän halveksii romantiikkaa, mikä näyttää jopa uhkaavan hänen pikkuveljensä Paulin hääonnea.

## Rooleissa
Banjolele

**Banjolele**, myös **banjoukulele** tai **banjouke**, on nelikielinen kielisoitin, jota soitetaan näppäilemällä. Siinä on banjon tyyppinen runko ja nauhallinen ukulelen kaltainen kaula. Soitin oli suosituimmillaan 1920- ja 1930-luvuilla. Banjolelessä yhdistyvät ukulelen soittotapa, virittäminen ja pieni koko ja toisaalta banjon rakenne ja ääni.

## Banjolele populaarikulttuurissa
Kuuluisin banjolelen soittaja on englantilainen George Formby (1904–1961), joka kehitti oman soittotyylinsä. Muita  tunnettuja banjolelen soittajia ovat Yhdysvalloissa Wendell Hall, Roy Smeck ja The Horse Flies -yhtyeen Jeff Claus sekä Britanniassa Billy Scott, Andy Eastwood ja Alan Randall. 

Queenin kitaristi Brian May on käyttänyt banjoleleä kappaleissa "Bring Back That Leroy Brown" (albumilla *[[Sheer Heart Attack]]*) ja "Good Company" (*[[A Night at the Opera (Queen)|A Night at the Opera]]*). George Harrison soitti banjoleleä useasti viimeisinä elinvuosinaan.

## Valmistajia

### Nykyisiä valmistajia
;Yhdysvalloissa
*Waverly Street Ukuleles 
*Bean Sprout
*Gold Tone
*Spanky Banjo Ukes 
;Muualla
*Tyler Mountain (Pohjois-Korea)
*Andy's Banjos (Britannia)

### Entisiä valmistajia
;Yhdysvalloissa
*Dixie 
*Gibson
*Ludwig
*Slingerland 
;Britanniassa
*J. G. Abbott
*John Grey 
*Dallas 
*G.H&S.
José Andrade

**José Leandro Andrade** (22. marraskuuta 1901 Salto (tai Montevideo riippuen lähteestä), Uruguay – 5. lokakuuta 1957) oli uruguaylainen jalkapalloilija sekä kaksinkertainen olympiavoittaja. Hän edusti myös Uruguayta sen kotikisoissa 1930 voittaen maailmanmestaruuden. Hän pelasi MM-kilpailuissa neljä ottelua tehden niissä neljä maalia.

## Lähteet
Ö (EP)

**Ö** on elektro/hip hop -yhtye Ceebrolisticsin vuonna 2005 julkaistu EP. EP:n julkaisi EMI.

## Kappaleet
# 
# 
# 
# 
# 
# 
# 

## Aiheesta muualla
* Desibeli
* Noise
* Plaza 
* Soundi 
* Liitos

## Lähteet
Yleisurheilu kesäolympialaisissa 1896 – miesten 100 m

**Miesten [[100 metrin juoksu]] [[Kesäolympialaiset 1896|kesäolympialaisissa 1896]]** käytiin 6. &ndash; 10. huhtikuuta. Sen alkuerät olivat ensimmäinen urheilutapahtuma moderneissa olympialaisissa. Ensimmäiselle kierrokselle ilmoittautui 21 juoksijaa, mutta vain 15 osallistui kilpailuun. Jokaisesta erästä kaksi parasta pääsivät finaaliin, joka juostiin 10. päivä huhtikuuta. 

## Tulokset

### Ensimmäinen kierros

#### 1. erä

#### 2. erä

#### 3. erä

 : Ei ole selvillä kumpi urheilijoista ehti maaliin ensin. 

### Finaali

## Lähteet
Frances Fisher

**Frances Fisher** (s. 11. toukokuuta 1952 Milford on Sea, Hampshire, Englanti) on brittiläissyntyinen yhdysvaltalainen näyttelijä, joka on esiintynyt muun muassa elokuvissa *[[Armoton]]*, *[[Titanic (vuoden 1997 elokuva)|Titanic]]* ja *[[Puhallettu 60 sekunnissa (vuoden 2000 elokuva)|Puhallettu 60 sekunnissa]]*. Titanicissa hän esitti Kate Winsletin esittämän Rose DeWitt Bukaterin äitiä.

Fisherillä on tytär, Francesca Ruth Fisher-Eastwood, näyttelijä Clint Eastwoodin kanssa.

## Aiheesta muualla
*
Warhammer Records

**Warhammer Records** oli kolumbialainen, vain bootleg-levyjä julkaissut levy-yhtiö. Sen omisti Mauricio "Bull Metal" Montoya. Montoya tunnettiin myös rumpalina, joka oli vaikuttanut useissa kolumbialaisissa extreme metal -yhtyeissä, kuten Agressor, Typhon ja Masacre. Ylivoimaisesti tunnetuin Warhammer Recordsin julkaisu on Mayhemin kuuluisa *[[Dawn of the Black Hearts]]* -bootleg. Myös mm. Mayhem/Morbid -split *[[A Tribute To The Black Emperors]]* ja Sarcófagon livejulkaisu *[[Nights in Hell]]* olivat Montoyan julkaisemia.
Save the King

__NOTOC__
**Save the King** on elektro/hip hop -yhtye Ceebrolisticsista tutun MattiP:n toinen sooloalbumi. Albumi julkaistiin 9. huhtikuuta 2008 Fullsteam Recordsin kautta.

## Kappaleet
# 
# 
# 
# 
# 
# 
# 
# 
# 
# 
# 
# 

## Biitit
* RPK: 1, 2, 3, 4, 6, 7, 8, 10, 11, 12
* MattiP: 5, 9

## Arvostelut
* Desibeli.net: 
* Noise.fi: 
* Soundi: 

## Lähteet
Pijall

**Yahya Kayak** (oikea nimi **Janne Kristian Hyttinen**, s. 12. maaliskuuta 1976 Imatra), taiteilijanimiltään **Pijall**, **Michael Black Electro** ja **HZÄ**, on suomalainen rap-artisti ja Ceebrolistics-yhtyeen jäsen. Hän on voittanut rapin Suomen-mestaruuden englanniksi räpäten vuonna 2000. Ceebrolistics-julkaisujen lisäksi häneltä on ilmestynyt kaksi sooloalbumia: *[[The Cave]]* (1999) ja *[[Stripped Anatomy of]]* (2009). Kesällä 2010 hän julkaisi *[[Michael Black Remixes]]* -nimisen remix-EP:n.

Ceebrolisticsin RoopeK on Hyttisen serkku, jonka kanssa hän muodosti kokoonpanon Serkkupojat. Hyttinen ilmoitti joulukuussa 2011 lopettavansa musiikkiuransa, koska hän katsoi, ettei voi jatkaa musiikkiuraansa islaminuskoon kääntymisen vuoksi. Hän vaihtoi myös nimensä. Vuonna 2014 hän kuitenkin julkaisi taiteilijanimellä "Yahya Kayak" uuden albumin islamilaista kokeellista musiikkia. Levy Yahya Kayak & Pinewoods - Salatullah julkaistiin 2014 kesällä c-kasettina, CD:nä ja digitaalisena julkaisuna.

## Diskografia
### Soolo
* 
* 
* 
* 
* 
* 
* 
**Prisma* (2019)
**Emoaalto* (2020)
**Pencil-vania* (2021, Pijall & Janne K)
* Minnesota (2023)
* Jumallah On Mc (2024, Organ!k presents: Pijall & Ikonico with Polytypia Orchestra)

### Ceebrolistics
* A Day of the People in Between (1998)
* Hyviä Juttuja / Me (Single, 2000)
* *[[0.]]* EP (EP, 2001)
* *[[Ö (EP)|Ö]]* (EP, 2005)

### Serkkupojat
* Tulitus, Tilitys, Tiputus (2002)
* Tummut (EP, 2004)

### Murmurecordings
* *[[Poor Local Poetry]]* (1998)
* *[[Selkä kohti maailmaa]]* (2001)
* *[[Escapemodule]]* (2002)

### Pöly
* Pöly (12", 1999)

### Vierailijana

## Lähteet

## Aiheesta muualla
* 
* Pijall Räppilapsuus -sarjassa Vimeo -sivustolla
Harvey Pulford

**Ernest Harvey Pulford** (22. huhtikuuta 1875 – 31. lokakuuta 1940) oli kanadalainen monipuolisuusurheilija, joka 1800- ja 1900-lukujen vaihteen molemmin puolin saavutti kansallista menestystä lacrossessa, kanadalaisessa jalkapallossa, nyrkkeilyssä, paddlingissa, soudussa ja ennen kaikkea jääkiekossa. Hän voitti neljä Stanley Cupia Ottawa Hockey Clubissa.

Pulford valittiin ensimmäisen 12 pelaajan mukana Hockey Hall of Fameen vuonna 1945. Vuonna 1966 hänet valittiin myös Ottawa Sports Hall of Fameen. Hockey Hall of Famessa hän oli Russell Bowien, Harry Westwickin ja Alf Smithin kanssa siinä ryhmässä, jonka jäsenet olivat pelanneet 1800-luvun puolella.
Hod Stuart

**William Hodgson "Hod" Stuart** (20. helmikuuta 1879 – 23. kesäkuuta 1907 Ottawa, Ontario) oli kanadalainen ammattilaisjääkiekkoilija. Puolustajana pelannut Stuart pelasi myös jalkapalloa. Hän saavutti 1907 Stanley Cupin Montreal Wanderersin joukkueessa. Seuraavana kesänä hän kuoli onnettomuudessa. Hänet otettiin Hockey Hall of Fameen veljensä Brucen kanssa 1945, jolloin kunniagalleria perustettiin.
GoSupermodel

**goSupermodel** on vuonna 2006 perustettu nuorille tytöille suunnattu peliyhteisö internetissä. Suomenkielinen sivusto avasi ovensa marraskuussa 2007. Sivusto oli ensin ilmainen, mutta sen käytön vähentyessä goSupermodelista tuli maksullinen, eli pelaajan piti ostaa Superpassi, jotta pystyi pelaamaan omalla mallillansa. Sivuston alkuperämaa oli Tanska, mutta sivut oli käännetty myös suomeksi, ruotsiksi, hollanniksi, saksaksi ja norjaksi. Peli oli käytössä myös englannin kielellä, mutta se poistettiin 24. huhtikuuta 2012. Sivusto oli watAgamen tuotantoa. Eniten käyttäjiä oli Suomessa. GoSupermodel oli tarkoitettu kaikenikäisille tytöille, mutta suunnattu etupäässä noin 10-15-vuotiaille. 

Ideana oli luoda malli, jolle sai ostaa kaupasta vaatteita, hankkia mainetta ja rahaa pelaamalla tai luomalla lehtiä. Rahaa tai timantteja sai myös vaihtamalla tai huutokauppaamalla vaatteita. Sivustolla oli suuri keskustelupalsta "Foorumi", jolla käyttäjät saivat keskustella keskenään eri palstoilla. GoSupermodelissa oli ennen myös VIP, jolla sai tiettyjä etuja, kuten lisää goRahaa, timantteja, sekä välillä asun.  Joka päivä kirjautumisen yhteydessä sai 200 goRahaa sekä 5 timanttia.

29. huhtikuuta 2015 ilmoitettiin, että 18. toukokuuta 2015 alkaen sivusto olisi maksullinen. GoSupermodelissa voisi tästä lähtien ylläpitää malliaan kymmenen euron maksulla joka kolmas kuukausi. Maksu eli Superpassi sisältää etuja, kuten virtuaalisen rahansaannin päivittäin. VIP-toiminto poistui sivuston muuttuessa maksulliseksi.

Sivusto suljettiin tiistaina 24. toukokuuta 2016 kello 14.00.

Lokakuussa 2022 alkoi kiertämään huhu, että sivusto olisi tekemässä paluun, ja 24. lokakuuta peliyhtiö Momio kertoi järjestävänsä yleisökeräyksen, jonka tavoitteen täyttyessä sillä olisi varaa avata sivusto uudelleen. Tavoitesumma keräyksessä oli 35 000 euroa, joka ylittyi alle 12 tunnissa, ja Momio vihjasi, että sivusto voisi aueta jo saman vuoden joulukuussa. 

Sivusto avattiin uudelleen 12.12.2022 kello 11.00 jolloin jokaisen sivustolle haluavan täytyi luoda uusi käyttäjätili. Sivusto on pitkälti samanlainen kuin sulkeutuessaan, mutta teknologian kehityttyä nykyiset selaimet eivät enää tue esimerkiksi kaikkia pelejä. Sivustoa kuitenkin päivitetään ja pelit pyritään tuomaan takaisin, esimerkiksi Sketzmo ja vaatehuonehaaste ovat jo saatavilla. Sivusto on myös englanninkielinen. 

## Lähteet

## Aiheesta muualla
*goSupermodelin englanninkielinen sivusto
*goSupermodelin suomenkielinen sivusto 
*Epävirallinen suomenkielinen GoSupermodel-wiki
Sailing the Seas of Cheese

**Sailing the Seas of Cheese** on Primuksen toinen studioalbumi, joka julkaistiin 14. toukokuuta 1991. Se debytoi Yhdysvalloissa Billboard 200 -listan sijalla 116.

## Kappaleet
#
#
#
#
#
#
#
#
#
#
#
#
#

## Kokoonpano
* Les Claypool – bassot, klarinetti, laulu
* Larry LaLonde – kitara, kuusikielinen banjo
* Tim "Herb" Alexander – rummut

## Arvostelut
* AllMusic: 

## Lähteet

## Aiheesta muualla
*
Lotte Lenya

**Lotte Lenya** (oik. **Karoline Wilhelmine Charlotte Blamauer**, 18. lokakuuta 1898 Wien, Itävalta – 27. marraskuuta 1981 New York, Yhdysvallat) oli itävaltalainen laulaja ja näyttelijä. Hänet muistetaan ehkä parhaiten miehensä Kurt Weillin laulujen esittäjänä sekä Rosa Klebbin roolista James Bond -elokuvassa *[[Salainen agentti 007 Istanbulissa]]* (1963).

Lenya muutti vuonna 1914 opiskelemaan Zürichiin Sveitsiin ja otti ensimmäisessä teatterityössään itselleen nimen Lotte Lenja. Vuonna 1921 hän lähti työnhakuun Berliiniin Saksaan.

Vuonna 1922 Lenyan tuleva aviomies Kurt Weill näki hänet pyrkimässä näytelmään *Zaubernacht*. Lenya näytteli Jennyn osan *[[Kolmen pennin ooppera]]n* ensiesityksessä vuonna 1928, ja siitä tuli hänen läpimurtoroolinsa. Seuraavina vuosina hän esiintyi ahkerasti elokuvissa ja näyttämöllä erityisesti Weillin ja Bertolt Brechtin yhteistyönä syntyneissä näytelmissä. Lenya teki myös useita levytyksiä Weillin lauluista.

Lenya muutti pois Saksasta kansallissosialismin nousun myötä. Maaliskuussa 1933 hän lensi Pariisiin, jossa lauloi pääroolin Brecht-Weillin *Seitsemässä kuolemansynnissä*. Vuonna 1935 hän muutti Yhdysvaltoihin.

Toisen maailmansodan aikana Lenya esiintyi runsaasti näyttämöllä, levytyksissä ja radiossa. Vuonna 1945 hän kuitenkin lopetti näyttämöesiintymiset eikä jatkanut niitä ennen kuin miehensä kuoleman jälkeen. Hän esiintyi Broadwaylla näytelmässä *[[Barefoot in Athens]]* ja meni naimisiin amerikkalaisen tuottajan George Davisin kanssa. Lenya esiintyi 1950-luvulla maineikkaassa *Kolmen pennin oopperan* englanninkielisessä läpimurtonäytöksessä New Yorkissa; esitykset jatkuivat useiden vuosien ajan rikkoen kaikki siihenastiset yleisöennätykset. Lenya oli perustamassa The Kurt Weill Foundation for Music -säätiötä, joka on omistettu Weillin musiikkiperinnön vaalimiseen ja järjestää vuosittain muun muassa Lenya Competition -nimisen solistikilpailun nuorille lupauksille.

Lenya sai vuonna 1961 Oscar-ehdokkuuden parhaasta naissivuosasta elokuvassa *[[Mrs. Stonen Rooman kevät]]*. Hänen roolinsa elokuvassa *Salainen agentti 007 Istanbulissa* toi hänelle lisää kuuluisuutta.

Lenya kuoli syöpään New Yorkissa 83-vuotiaana vuonna 1981. Hänet on haudattu Weillin viereen Haverstrawiin New Yorkiin.

## Lähteet

## Aiheesta muualla
*
Interscope Records

**Interscope Records** on Jimmy Iovinen ja Ted Fieldin vuonna 1990 perustama yhdysvaltalainen levy-yhtiö, jonka emoyhtiönä toimii Universal Music Group. Yhtiön perustamisvaiheessa Iovine ja Field saivat rahallista tukea Atlantic Recordsilta, joka omisti 53 prosenttia yhtiön osakkeista.

## Katso myös
* Luettelo nykyisistä Interscope Recordsin artisteista
* Luettelo entisistä Interscope Recordsin artisteista
Kallo-ontelo

**Kallo-ontelo** () on kallon luiden rajaama tila, jossa sijaitsevat aivot, aivokalvot ja verisuonia. Lisäksi kallo-ontelossa on aivo-selkäydinnestettä, jonka tehtävänä on aivojen suojaaminen. Kallo-ontelon rajaavat otsaluu, takaraivoluu, kitaluu ja seulaluu sekä parilliset ohimoluut ja päälakiluut.
Mikko Kuosmanen

**Mikko Kuosmanen** (s. 12. joulukuuta 1975 Porvoo) on suomalainen entinen pesäpalloilija ja nykyinen pelinjohtaja, jonka kasvattajaseura on Siilinjärven Pesis. Hänen pelaajauransa keskeisin osa on Sotkamon Jymyssä. Saman seuran miesten Superpesis-joukkueen pelinjohtajana hän toimi kaudet 2008–2013 ja 2016–2017. Hänellä on sopimus pelinjohtajan tehtävään myös kaudelle 2023. Kuosmanen valittiin Sotkamon mestaruusvuonna 2003 miesten Superpesiksen vuoden pelaajaksi.

Kuosmanen liittyi Sotkamon Jymyyn vuonna 1998. Toukokuussa 2000 hän valmistui oppisopimuskoulutuksella liikunnanohjaajaksi. Koulutukseen liittyen hän toimi Vuokatin urheiluopistossa Sotkamon pesislukion valmentajana. Valmentajana Jymyssä hän aloitti B-junioreissa.

Mikko Kuosmanen on toiminut myös Sotkamon Jymyn juniorijoukkueiden valmennusvastaavana. Pelin johtamisen lisäksi hän toimii tällä hetkellä Superjymy Oy:n toimitusjohtajana.

Kuosmasen poika Kalle Kuosmanen pelaa Superpesistä Sotkamon Jymyssä.

## Saavutukset
### Pelaajana
* 5 SM-kultaa: 2001, 2002, 2003, 2004, 2006
* 2 SM-hopeaa: 2000, 2007
* 1 SM-pronssi: 2005
* 5 Itä-Länsi-ottelua: 1997, 2000, 2002-2004
* Vuoden pesäpalloilija: 2003 

### Pelinjohtajana
* 5 SM-kultaa: 2009, 2011, 2012, 2013, 2023
* 3 SM-hopeaa: 2008, 2016, 2017
* 1 SM-pronssi: 2010
* Miesten Superpesiksen vuoden pelinjohtaja (5): 2009, 2011, 2012, 2013, 2023

## Lähteet
Igreja Metodista Unida

**Igreja Metodista Unida** on yksi suurimmista protestanttisista kirkkokunnista Mosambikissa. Se on suuntaukseltaan metodistinen. Kirkko menetti noin 40 % jäsenistään vuosina 1975–1980.
Bury FC

**Bury Football Club** on jalkapalloseura Buryn kaupungista, Suur-Manchesterin alueelta, Englannista. Bury pelasi viimeksi Englannin kolmanneksi korkeimmalla sarjatasolla, Ykkösliigassa.

Vuonna 1885 perustetun Bury FC:n kotikenttä on ollut alusta lähtien Gigg Lane. Seura kuului Lancashire Leaguen perustajajäseniin 1889. Se voitti sarjan mestaruuden kaksi kertaa ennen kuin valittiin Englannin liigan 2.&nbsp;divisioonaan 1894. Se voitti heti ensimmäisellä kaudellaan sarjan mestaruuden ja nousi voittoisan "testiottelun" jälkeen 1&nbsp;divisioonaan 1895.

Bury voitti FA Cupin mestaruuden ensimmäisen kerran vuonna 1900 kukistettuaan Crystal Palacen stadionilla pelatussa loppuottelussa Southamptonin 4–0. Vuonna 1903 Bury voitti FA Cupin toistamiseen. Se kukisti loppuottelussa Derby Countyn 6–0, mikä on edelleen suurin voitto FA Cupin finaaleissa. Bury ei päästänyt kauden aikana cupissa yhtään maalia.

Bury sijoittui 1. divisioonassa viidenneksi kaudella 1900–1901. Se sijoittui 1. divisioonan toiseksi viimeiseksi 24 pisteellä kaudella 1904–1905, mutta ei pudonnut 2. divisioonaan, sillä 1. divisioonaa laajennettiin seuraavaksi kaudeksi kahdeksastatoista joukkueesta kahteenkymmeneen. Se putosi 2.&nbsp;divisioonaan 1912, mutta palasi takaisin pääsarjaan 1924. Se sijoittui viidenneksi 1925, neljänneksi 1926 ja jälleen viidenneksi 1928. Seuraavalla kaudella seura kuitenkin putosi 2.&nbsp;divisioonaan, eikä ole sen jälkeen pelannut maan pääsarjassa.

Bury pelasi 2.&nbsp;divisioonassa vuosina 1929–1957, kunnes putosi 3.&nbsp;divisioonan pohjoislohkoon. Se palasi maan toiseksi korkeimmalle sarjatasolle 1961 ja selviytyi liigacupin välieriin 1963. Pelattuaan 2.&nbsp;divisioonassa kuusi kautta seura putosi kolmosdivisioonaan 1967, palasi vuoden kuluttua takaisin 2.&nbsp;divisioonaan, mutta putosi jälleen 1969. Se pelasi kolmannella ja neljännellä sarjatasolla vuoteen 1997 saakka, jolloin voitti uuden 2.&nbsp;divisioonan mestaruuden. Pelattuaan kaudet 1997–1999 toiseksi korkeimmalla sarjatasolla – tuolloisessa 1.&nbsp;divisioonassa – Bury putosi 2.&nbsp;divisioonaan, eikä ole sen jälkeen pelannut kahdella ylimmällä sarjatasolla.

Elokuussa 2019 talousvaikeuksissa ollut Bury suljettiin Ykkösliigasta, jonne se oli juuri noussut, ja erotettiin Football Leaguesta.

## Lähteet

## Aiheesta muualla
* Virallinen sivusto
Jeffrey Combs

**Jeffrey Alan Combs** (s. 9. syyskuuta 1954 Oxnard, Kalifornia, Yhdysvallat) on yhdysvaltalainen näyttelijä. Hän on näytellyt kauhuelokuvissa, esittänyt muun muassa Herbert Westiä elokuvassa *[[Re-Animator]]* ja sen jatko-osissa *[[Bride of Re-Animator]]* ja *[[Beyond Re-Animator]]*. Combs tunnetaan myös elokuvasta *[[Kummituskopla]]* ja televisiosarjasta *[[4400]]*. Hän on tehnyt myös äänirooleja animaatioihin ja videopeleihin, kuten Linnunpelättimen ääniroolin *[[The New Batman Adventures]]issa* ja The Questionia *[[Justice League Unlimited]]issa*.

## Filmografia
### Elokuvat

### Televisiosarjat

### Ääninäyttely videopeleissä
Raide

**Raide** tarkoittaa kahden kiskon ja pölkytyksen muodostamaa yksittäistä väylää, joka muodostaa alustan raideliikenteelle ja ottaa vastaan liikenteen kuormat. Raiteella voi kulkea kerrallaan vain yksi raideliikenneyksikkö, kuten juna. Junat ohjautuvat itsestään kiskojen mukaan, ja raiteelta toiselle siirryttäessä junan on kuljettava vaihteiden kautta. Kiskojen välistä etäisyyttä kutsutaan raideleveydeksi. 

Rautatie voi sisältää yhden tai useamman raiteen. Raidetta tukee yleensä sepelistä tai sorasta tehty tukikerros, joka muodostaa kantavan alustan ja pitää raiteen geometrisesti oikeassa asennossa.

## Historia
Puisia kiskoja käytettiin jo 1500-luvulla muun muassa Keski-Euroopassa Harzin ja Tirolin vuorikaivoksissa, jotta kaivosvaunut kulkisivat helpommin. Kulumisen välttämiseksi käytettiin mutkapaikoissa rautaisia suojakiskoja tai kiskot päällystettiin rautalevyillä.

Kun raudan hinta laski tuntuvasti vuonna 1767, alettiin eräässä Englannin tehtaassa käyttää raiteina puun sijasta litteitä valurautaharkkoja, mikä osoittautui hyväksi valinnaksi. Vuoden 1808 jälkeen valurauta vaihtui kiskojen valmistusaineena takorautaan, ja vuonna 1820 siirryttiin valssilaitoksissa valmistettujen kiskojen käyttöön.

Kiskojen avulla rautatieliikenteessä minimoidaan niin pyörien kitka kuin maaston muodoista tulevat mäet, kun ratalinja vedetään mäkien leikkauksissa ja rotkot ylitetään silloilla. Täydellinen tie on sileä, tasainen, kova ja suora.

## Kiskojen rakentaminen

Yksiraiteisen rautatien rakentaminen vaatii kiskoihin noin 108–120 tonnia terästä kilometriä kohden raiteen jykevyydestä riippuen (UIC-54- ja UIC-60-kiskot). Sata kilometriä pitkään yksiraiteiseen rautatiehen tarvitaan siis 10&nbsp;800–12&nbsp;000 tonnia terästä kiskoja varten. Terästonnin tuotanto kuluttaa energiaa noin 21,6&nbsp;GJ eli 6&nbsp;MWh. Yksiraiteisen rautatien kiskoihin kuluu näin energiaa 648–720 megawattituntia kilometriä kohden ja sataan kilometriin 64,8–72&nbsp;GWh.

## Katso myös
*Kapearaiteinen rautatie
*Raitioliikenne 

## Lähteet
*Lönnroth, Arvo J. (toim) : Keksintöjen kirja – Tiet ja maakulkuneuvot, Wsoy, Porvoo,  1932

### Viitteet

## Aiheesta muualla
William Edward Parry

**William Edward Parry** (19. joulukuuta 1790 – 8. tai 9. heinäkuuta 1855) oli brittiläinen kontra-amiraali, arktisten alueiden tutkimusmatkailija, evankelikaalinen kristitty ja kiihkeä laivaston moraaliarvojen kohotuskampanjan vetäjä.

Parry syntyi Bathissa Caleb Hillier Parryn ja Sarah Rigbyn perheeseen. Hän kävi King Edward's School -koulua Bathissa. Kolmetoistavuotiaana hän otti pestin amiraali Cornwallisin lippulaivalta, vuonna 1806 hänet ylennettiin upseerikokelaaksi ja vuonna 1810 luutnantiksi palvelemaan fregatti *Alexanderilla* seuraavat kolme vuotta. Laivan tehtäviin kuului pääasiassa Huippuvuorten valaanpyynnin turvaaminen. Palvellessaan Pohjoisella jäämerellä hän opiskeli tähtitiedettä ja teki havaintoja pohjoisilla leveysasteilla. Hän kirjoitti vuonna 1816 havainnoistaan julkaisuun *Nautical Astronomy by Night*.

Vuonna 1818 Parry otti pestin priki* Alexanderilta*, joka John Rossin komennuksessa tutki arktisia alueita. Tutkimusmatka ei tuottanut mainittavia tuloksia tai uusia löytöjä. Tästä huolimatta Parry oli innostunut arktisten alueiden tutkimuksesta ja uskoi niiden onnistumismahdollisuuksiin. Seuraavana vuonna hän onnistui saamaan komentoonsa luoteisväylää etsimään lähteneen tutkimusmatkan. Ryhmään kuului HMS ''Griper'' ja HMS ''Hecla'' laivat. Retkikunta onnistui kulkemaan luoteisväylää Grönlannista lähes puoleenväliin Beringinsalmelle tutkien ja kartoittaen eurooppalaisille tuntemattomia alueita.

Retkikunnan palattua Britanniaan Parry ylennettiin komentajakapteeniksi. Vuonna 1821 hän otti komentoonsa toisen retkikunnan, jonka tarkoituksena oli kartoittaa loput luoteisväylästä. Retkikuntaan kuuluivat laivat HMS ''Fury'' ja HMS ''Hecla''. Retkikunta ei saavuttanut tavoitettaan ja joutui palaamaan takaisin elokuussa 1823. Palattuaan hänet nimitettiin laivaston meritieteilijäksi.

Parry teki kolmannen luoteisväylän etsintäyrityksen vuonna 1824, mutta *Fury*-laivan haaksirikon jälkeen hän joutui palaamaan takaisin seuraavana vuonna.

## Lähteet

## Aiheesta muualla